 ጠቅላይ ሚኒስትር ኃይለማርያም ደሳለኝ ካይሮ ገቡ 
 የኢፌዴሪ ጠቅላይ ሚኒስትር ኃይለማርያም ደሳለኝ ካይሮ ገቡ።በጠቅላይ ሚኒስትር ኃይለማርያም የሚመራው ከፍተኛ የልዑካን ቡድን ወደ ካይሮ ያቀናው በኢትዮጵያና ግብጽ የጋራ ኮሚሽን ስብሰባ ላይ ለመሳተፍ ነው።የልዑካን ቡድኑ ትናንት ማምሻውን በካይሮ ዓለም አቀፍ አውሮፕላን ማረፊያ ሲደርስ የግብጹ ተጠባባቂ ጠቅላይ ሚኒስትር ዶክተር ሞስተፋ ማድቦሊና የአገሪቷ ከፍተኛ ባለስልጣናት ደማቅ አቀባበል አድርገውላቸዋል።ስድስተኛው የኢትዮጵያ እና የግብፅ የጋራ ኮሚሽን ስብሰባ በመሪዎች ደረጃ ነገ ጥር 10 ቀን 2010 ዓ.ም በካይሮ ይካሄዳል።ትናንት በባለሙያዎች ደረጃ የተጀመረው የጋራ ኮሚሽኑ ስብሰባ ዛሬ በሚኒስትሮችም ቀጥሎ እየተካሄደ ነው።የኢትዮጵያና ግብጽ የጋራ ኮሚሽን ከሶስት ዓመት በፊት በአዲስ አበባ ባካሄደው 5ኛው ስብሰባ በትምህርት፣ በጤና፣ በግብርናና በዓሳ ሃብት ልማት ለማከናወን የተላለፉ ውሳኔዎችን አተገባበርና በሂደት ላይ የሚገኙ ስራዎች በስብሰባው ይገመገማሉ ተብሎ ይጠበቃል።ኢዜአ